-Եկեք քննարկենք մի քանի տարբերակ։ Առաջին տարբերակը՝ իշխանություններում ընդգրկված կամ նրան հարող բիզնես էլիտան ստեղծում է մեդիա։ Այս պարագայում մրցակցություն էլի կարելի է գտնել, այն տեսանկյունից, որ մրցակցությունը կարող է լինել իշխանական էլիտայի միջև։ Այնպես չէ, որ իշխանական էլիտան միատարր է․ կան իրենց ամբիցիաներով, առանձին տեսլականներով ազդեցիկ քաղաքական գործիչներ։ Ամեն մեկը կարող է ստեղծել իր մեդիահամակարգը և իր կարծիքը թելադրել։ Նրանց մտածողությունն էլ կարող է զարգացած լինել, որն էլ անկախություն կտա մեդիային՝ հասկանալով, որ դա ընդհանուր շահի համար է։ Այս տարբերակը ներկա պայմաններում քիչ թե շատ ամենառեալ տարբերակն է և Արցախում որոշակիորեն աշխատում է։ Երկրորդ տարբերակը՝ ենթադրյալ անկախ բիզնես էլիտան, որը կձևավորի անկախ մեդիա. սա քիչ հավանական տարբերակ է՝ հաշվի առնելով օբյեկտիվ և սուբյեկտիվ պատճառները։ Արցախում, իհարկե բիզնեսներ կան, որոնք քաղաքականության մեջ որոշ չափով ընդգրկված չեն։ Բայց իրենք ի՞նչ հետաքրքրություն ունեն մեդիա ստեղծելու։ Բնականաբար՝ չունեն։